钦定古今图书集成/明伦汇编/氏族典/第390卷 > 李承约
## 钦定古今图书集成/明伦汇编/氏族典/第390卷 > 李承约

按：《五代史李承约传》：“承约字德俭，蓟州人。少事刘仁
恭，为山后八军巡检使，将骑兵二千人。仁恭为其子
守光所囚，承约以其骑兵奔晋，晋王以为匡霸指挥
使，累迁洺、汾二州刺史。天成中，明宗拜承约黔南节
度使，承约以恩信抚诸夷落，劝民农桑，兴起学校。居
数年，当代，黔南人诣京师乞留，许留一年，召为左卫”
上将军，拜昭义军节度使。天福二年，迁左骁卫上将
军。卒，赠太子太师。